Jabuli 138
Lega me miyo pwoc bot Rwot pi berre
1Apwoyi ki cwinya ducu, ai Rwot;
awero wer me paki i nyim cal lubaŋa-gu.
2Aryebbe piny akemo ot meri maleŋ,
apako nyigi pi mar meri ma pe, lokke ki pi genni;
pien itiŋo nyiŋi ki lokki ducu malo makato jami mukene-gu ducu.
3I nino ma akok bati, in igamo doga,
ci imedo tekcwiny bota.
4Luker ducu ma wi lobo gibipaki, ai Rwot,
pien dog guwinyo lokki ma icikke kwede.
5Gibiwero wer pi gin ma Rwot otiyo,
ki pi deyo madit pa Rwot.
6Kadi bed Rwot bedo malo ka mabor twatwal,
pud neno jo mamwol ma lucan i cwinygi;
ento jo ma lyerre en ŋeyogi woko ki ka mabor.
7Kadi bed awoto ma can oruma woko dyere,
in pud igwoko kwona;
iryeyo ciŋi me juko akemo pa lukworra,
ci ilara ki ciŋ i ma lacuc.
8Rwot bicoba yub ma mere ducu pira;
ai Rwot, mar meri ma pe lokke bedo nakanaka.
Pe ibwot gin ma itiyo ki ciŋi woko.